Cestijeva piramida

Cestijeva piramida (italijanski Piramide di Caio Cestio ili Piramide Cestia) je drevna piramida u Rimu, smještena kraj današnje Porte San Paolo i Protestantskog grablja. Stoji na račvanju dvije drevne ceste, i Via Ostiensis i druge ceste koja je išla na zapad duž Tibera odnosno suvremene Via della Marmorata. Zahvaljujući tome što je postala dio gradskih zidina, smatra se jednom od najbolje očuvanih drevnih zgrada u Rimu. Fizičke odlike Piramida je sagrađena oko 18. pne.-12. pne. kao grobnica za Gaja Cestija Epulona, magistrata i člana jednog od četiri velike vjerske organizacije u Rimu - Septemviri Epulonum. Sagrađena je od opeka i betona s komadima bijelog mramora na sadrenoj podlozi koja čini kvadrat iod 100 rimskih stopa (22 m), a visoka je 125 rimskih stopa (27 m). U unutrašnjosti se nalazi grobnica, jednostavna cijevasta udubina duga 5,95 , široka 4.10 i visoka 4,80 m. Kada je ponovno otkrivena godine 1660. komora je sadržavala freske, koje je zabilježio Pietro Santi Bartoli, ali one do danas nisu očuvane. Nijedan drugi sadržaj se ne nalazi u grobnici, koj je najvjerojatnije opljačkana u antici. Reference Vanjske veze Sepulchrum Caii Cestii in Platner's Topographical Dictionary of Ancient Rome